Κρεμώδης σούπα με κατεψυγμένο σπανάκι
Μια εύκολη και νόστιμη σούπα για το ξεκίνημα της εβδομάδας.
40 ml λάδι, 4 φρέσκα κρεμμυδάκια (το λευκό και το τρυφερό πράσινο μέρος), ψιλοκομμένα ή 1 μέτριο ξερό κρεμμύδι, ψιλοκομμένο, 1 κιλό σπανάκι κατεψυγμένο (σε σακουλάκια στους καταψύκτες των σούπερ μάρκετ - προτιμάμε βιολογικό), 1 μεγάλη πατάτα, τριμμένη, 1 λίτρο καυτό νερό, αλάτι, 4 κουτ. σούπας γιαούρτι, φρεσκοτριμμένο πιπέρι (ταιριάζει πολύ το ροζ)
Για να φτιάξουμε κρεμώδης σούπα με κατεψυγμένο σπανάκι, αρχικά ζεσταίνουμε, σε μια κατσαρόλα, το λάδι.Στη συνέχεια, σοτάρουμε τα κρεμμυδάκια για 3 - 4 λεπτά ή μέχρι να μαλακώσουν. Προσθέτουμε το κατεψυγμένο σπανάκι και ανακατεύουμε.Έπειτα, προσθέτουμε την πατάτα, το καυτό νερό και αλάτι.Μαγειρεύουμε σε μέτρια φωτιά για περίπου 10 λεπτά. Αδειάζουμε το όλον στο μπλέντερ ή στο μούλτι σε δόσεις και πολτοποιούμε.Σερβίρουμε, την κρεμώδης σούπα με σπανάκι, στα πιάτα με 1 κουτ. σούπας γιαούρτι και φρεσκοτριμμένο πιπέρι και συνοδεύουμε με ψωμί.
Γιαούρτι,Κρεμμύδι,Σπανάκι